ຫວຽດນາມ-ກໍາປູເຈຍ ແລກປ່ຽນບົດຮຽນກ່ຽວກັບວຽກງານສາສະໜາ
ກປ.ອອນໄລ - ວັນທີ 14 ທັນວາ, ທີ່ນະຄອນ ເກີນເທີ, ສສ ຫວຽດນາມ ຄະນະສາສະໜາ ລັດຖະບານ ໄດ້ສົມທົບກັບກະຊວງພິທີການ ແລະສາສະໜາ ລາຊະອານາຈັກ ກຳປູເຈຍ ຈັດຕັ້ງກອງປະຊຸມແລກປ່ຽນບົດຮຽນກ່ຽວກັບວຽກງານສາສະໜາຫວຽດນາມ-ກໍາປູເຈຍ.
ທີ່ກອງປະຊຸມ, ບັນດາຜູ້ແທນພ້ອມກັນປຶກສາຫາລືບັນດາຫົວຂໍ້ສະເພາະກ່ຽວກັບສາສະໜາ, ການຄຸ້ມຄອງລັດກ່ຽວກັບບັນດາສາສະໜາຄື: ສາສະໜາພຸດ, ສາສະໜາເຢຊູ, ສາສະໜາໂປຣແຕສຕັງ ແລະບັນດາສາສະໜາອື່ນເຊິ່ງຕ່າງຝ່າຍຕ່າງມີຄວາມສົນ ໃຈ. ກ່າວຄໍາເຫັນທີ່ກອງປະຊຸມ, ທ່ານ ຫວູຈ໋ຽນຖັ໋ງ, ຫົວໜ້າຄະນະສາສະໜາລັດຖະບານ ໃຫ້ຮູ້ວ່າ, ກອງປະຊຸມໄດ້ແລກປ່ຽນບົດ ຮຽນກ່ຽວກັບວຽກງານສາສະໜາຫວຽດນາມ-ກໍາປູເຈຍ ຄັ້ງນີ້ແມ່ນໂອກາດເພື່ອໃຫ້ສອງຝ່າຍພ້ອມກັນແບ່ງປັນບົດຮຽນໃນວຽກ ງານຄຸ້ມຄອງລັດກ່ຽວກັບສາສະໜາຂອງແຕ່ລະປະເທດ, ຜ່ານນັ້ນ, ຍົກສູງກຳລັງຄວາມສາມາດໃນການຄຸ້ມຄອງ, ເພີ່ມທະວີປະສິດທິພາບ, ປະສິດທິຜົນໃນຂົງເຂດສາສະໜາກວ່າອີກ, ປະກອບສ່ວນສໍາຄັນເຂົ້າໃນການຮັກສາສະຖຽນລະພາບທາງສັງຄົມ, ສ້າງສາ ແລະພັດທະນາປະເທດຊາດໃຫ້ນັບມື້ນັບຮັ່ງມີເຂັ້ມແຂງຢູ່ສອງປະເທດ.
ນອກຈາກເວລາແລກປ່ຽນທີ່ກອງປະຊຸມແລ້ວ, ບັນດາຜູ້ແທນຍັງໄປທັດສະນະສຶກສາຕົວຈິງຢູ່ບາງຮາກຖານສາສະໜາ ແລະຢ້ຽມຊົມທັດສະນີຍະພາບຢູ່ນະຄອນ ເກີນເທີ ແລະແຂວງ ຊ໋ອກຈັງ ອີກດ້ວຍ.
ແປໂດຍ: ເກື່ອງດັ້ງ